title: Provedbena uredba Komisije (EU) br. 696/2012 od 25. srpnja 2012. o razvrstavanju određene robe u kombiniranu nomenklaturu

text:
               02/Sv. 021

               HR

               Službeni list Europske unije

               264

         32012R0696

               L 203/30

               SLUŽBENI LIST EUROPSKE UNIJE

               25.07.2012.

      PROVEDBENA UREDBA KOMISIJE (EU) br. 696/2012
   od 25. srpnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.

               (3)

               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3.

               (4)

               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2012.

            Za Komisiju,

            u ime Predsjednika

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Ulošci koji se sastoje od savitljivog dijela s podloškom od čelika i izmjenjivog podstavljenog jastučića od različitih materijala.
               Ulošci su sastavljeni sukladno otisku stopala i težini tijela klijenta.
               Ulošci su osmišljeni kako bi smanjili opterećenje stopala i čitavog tijela. Sustav podupiranja uloška s tri točke osmišljen je za potporu, kretanje i jačanje ligamenata, tetiva i mišića. Sustav pruža ublažavanje udaraca, ravnomjerno raspoređuje težinu tijela po čitavom stopalu i može ublažiti štetne učinke urođeno ravnih stopala. Podstavljeni jastučić masira stopalo.

                   (1) Vidjeti sliku.

               6406 90 50

               Razvrstavanje se utvrđuje u skladu s općim pravilima 1. i 6. o tumačenju kombinirane nomenklature i tekstom oznaka KN 6406, 6406 90 i 6406 90 50.
               Ulošci nisu osmišljeni za ispravljanje ortopedskih problema jer nisu posebno prilagođeni za bilo kakve poteškoće koje bi trebali ispraviti, već su osmišljeni za poboljšanje udobnosti stopala i tijela i za ublažavanje štetnih učinaka već postojećih problema (vidjeti napomenu 6. poglavlju 90.).
               Stoga se isključuje razvrstavanje pod tarifni broj 9021 kao ortopedsko pomagalo.
               Ulošci se stoga razvrstavaju pod oznaku KN 6406 90 50 kao izmjenjivi ulošci.

      (1)  Fotografije su isključivo informativne prirode.


title: Provedbena uredba Komisije (EU) 2016/782 оd 19. svibnja 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. svibnja 2016. u okviru carinskih kvota otvorenih Uredbom (EZ) br. 891/2009 u sektoru šećera i o obustavi podnošenja zahtjeva za takve dozvole

text:
               20.5.2016

               HR

               Službeni list Europske unije

               L 131/63

         PROVEDBENA UREDBA KOMISIJE (EU) 2016/782
   оd 19. svibnja 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. svibnja 2016. u okviru carinskih kvota otvorenih Uredbom (EZ) br. 891/2009 u sektoru šećera i o obustavi podnošenja zahtjeva za takve dozvole
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 891/2009 (2) otvorene su godišnje carinske kvote za uvoz proizvoda od šećera.

               (2)

               Količine obuhvaćene zahtjevima za uvozne dozvole podnesenima od 1. do 7. svibnja 2016. za podrazdoblje od 1. do 31. svibnja 2016. premašuju količine raspoložive u okviru rednog broja 09.4321. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3). Podnošenje novih zahtjeva za taj redni broj trebalo bi obustaviti do isteka razdoblja kvote.

               (3)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 891/2009 od 1. do 7. svibnja 2016. množe se s koeficijentima dodjele utvrđenima u Prilogu ovoj Uredbi.
   2.   Podnošenje novih zahtjeva za uvozne dozvole obustavlja se do isteka razdoblja kvote 2015./2016. za redne brojeve iz Priloga.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         „Šećer iz koncesija CXL”

      Razdoblje kvote 2015./2016.
      Zahtjevi podneseni od 1. do 7. svibnja 2016.

                  Redni br.

                  Zemlja

                  Koeficijent dodjele (%)

                  Novi zahtjevi

                  09.4317

                  Australija

                  —

                  Obustavljeni

                  09.4318

                  Brazil

                  —

                  —

                  09.4319

                  Kuba

                  —

                  Obustavljeni

                  09.4320

                  Sve treće zemlje

                  —

                  —

                  09.4321

                  Indija

                  50,825046

                  Obustavljeni

         „Šećer s Balkana”

      Razdoblje kvote 2015./2016.
      Zahtjevi podneseni od 1. do 7. svibnja 2016.

                  Redni br.

                  Zemlja

                  Koeficijent dodjele (%)

                  Novi zahtjevi

                  09.4324

                  Albanija

                  —

                  —

                  09.4325

                  Bosna i Hercegovina

                  —

                  —

                  09.4326

                  Srbija

                  —

                  —

                  09.4327

                  bivša jugoslavenska republika Makedonija

                  —

                  —

         „Šećer iz iznimnog uvoza” i „Industrijski šećer”

      Razdoblje kvote 2015./2016.
      Zahtjevi podneseni od 1. do 7. svibnja 2016.

                  Redni br.

                  Tip

                  Koeficijent dodjele (%)

                  Novi zahtjevi

                  09.4380

                  Iznimni uvoz

                  —

                  —

                  09.4390

                  Industrijski šećer

                  —

                  —


title: Provedbena uredba Komisije (EU) 2015/2016 оd 11. studenoga 2015. o utvrđivanju provedbenih tehničkih standarda u vezi s dioničkim indeksom za simetričnu prilagodbu standardnog kapitalnog zahtjeva za vlasničke vrijednosne papire u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
               12.11.2015

               HR

               Službeni list Europske unije

               L 295/18

         PROVEDBENA UREDBA KOMISIJE (EU) 2015/2016
   оd 11. studenoga 2015.
   o utvrđivanju provedbenih tehničkih standarda u vezi s dioničkim indeksom za simetričnu prilagodbu standardnog kapitalnog zahtjeva za vlasničke vrijednosne papire u skladu s Direktivom 2009/138/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 109.a stavak 2. točku (b),
   budući da:

               (1)

               Kako bi se osiguralo da dionički indeks mjeri tržišnu cijenu raznovrsnog portfelja vlasničkih vrijednosnih papira koji upućuje na prirodu vlasničkih vrijednosnih papira koje drže društva za osiguranje i društva za reosiguranje, kako se zahtijeva na temelju članka 172. Delegirane uredbe Komisije (EU) 2015/35 (2), on bi se trebao sastojati od nekoliko postojećih dioničkih indeksa za odgovarajuća tržišta. Radi usporedivosti razina tih dioničkih indeksa, razina svakog indeksa na početku odgovarajućeg vremenskog razdoblja iz članka 106. stavka 2. Direktive 2009/138/EZ trebala bi iznositi 100 postotnih bodova.

               (2)

               Vrijednost dioničkog indeksa mijenja se tijekom dana. Stoga je potrebno razjasniti koja se vrijednost mora upotrebljavati za određeni dan. Budući da se na burzama ne trguje svaki dan, potrebno je i odrediti dane za koje je potrebno izračunati razine dioničkog indeksa. Zbog toga bi se trebali definirati pojmovi „zadnja razina” i „radni dan”.

               (3)

               Dionički indeks trebao bi ispunjavati zahtjeve utvrđene člankom 172. Delegirane uredbe (EU) 2015/35.

               (4)

               Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.

               (5)

               Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (3),

         DONIJELA JE OVU UREDBU:
   Članak 1.
   Definicije
   Za potrebe ove Uredbe primjenjuju se sljedeće definicije:

               1.

               „zadnja razina” znači zadnja vrijednost dioničkog indeksa za referentni dan koju objavljuje pružatelj dioničkog indeksa;

               2.

               „radni dan” znači svaki dan osim subote i nedjelje.

         Članak 2.
   Izračun dioničkog indeksa
   1.   Razina dioničkog indeksa iz članka 106. stavka 2. Direktive 2009/138/EZ utvrđuje se za svaki radni dan.
   Razina dioničkog indeksa za određeni radni dan jednaka je zbroju doprinosa svih dioničkih indeksa uključenih u Prilog na taj radni dan.
   Za svaki dionički indeks iz Priloga njegov doprinos za određeni radni dan jednak je umnošku njegove normalizirane razine za taj radni dan i odgovarajućeg pondera za dionički indeks kako je utvrđeno u Prilogu.
   2.   Za svaki dionički indeks iz Priloga njegova normalizirana razina za određeni radni dan jednaka je njegovoj zadnjoj razini tog radnog dana podijeljeno s njegovom zadnjom razinom prvog dana 36-mjesečnog razdoblja koje završava na radni dan za koji se izračunava razina dioničkog indeksa kako je definirano u članku 172. stavku 1. Delegirane uredbe (EU) 2015/35. Ako za određeni dan nije dostupna zadnja razina dioničkog indeksa, upotrebljava se posljednja zadnja razina prije tog dana.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 335, 17.12.2009., str. 1.

      (2)  Delegirana uredba Komisije (EU) 2015/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

      (3)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

      PRILOG

         Dionički indeksi i ponderi

                  Dionički indeksi (Indeksi cijena)

                  Ponderi

                  AEX

                  0,14

                  CAC 40

                  0,14

                  DAX

                  0,14

                  FTSE All-Share Index

                  0,14

                  FTSE MIB Index

                  0,08

                  IBEX 35

                  0,08

                  Nikkei 225

                  0,02

                  OMX Stockholm 30 Index

                  0,08

                  S&P 500

                  0,08

                  SMI

                  0,02

                  WIG30

                  0,08


title: Provedbena uredba Vijeća (EU) 2016/1996 od 15. studenoga 2016. o provedbi Uredbe (EU) br. 36/2012 o mjerama ograničavanja s obzirom na stanje u Siriji

text:
               16.11.2016

               HR

               Službeni list Europske unije

               L 308/3

         PROVEDBENA UREDBA VIJEĆA (EU) 2016/1996
   od 15. studenoga 2016.
   o provedbi Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (1), a posebno njezin članak 32. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2012. donijelo Uredbu (EU) br. 36/2012 o mjerama ograničavanja s obzirom na stanje u Siriji.

               (2)

               Dva subjekta trebalo bi ukloniti s popisa subjekata koji podliježu mjerama ograničavanja kako je naveden u odjeljku B Priloga II. Uredbi (EU) br. 36/2012.

               (3)

               Prilog II. Uredbi (EU) br. 36/2012 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog II. Uredbi (EU) br. 36/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. studenoga 2016.

            Za Vijeće

            Predsjednik

         I. KORČOK

      (1)  SL L 16, 19.1.2012., str. 1.

      PRILOG

                  I.

                  Sljedeći subjekti i s njima povezani unosi brišu se s popisa navedenoga u odjeljku B Priloga II. Uredbi (EU) br. 36/2012:

                              55.

                              Tri-Ocean Trading

                              55.a

                              Tri-Ocean Energy


title: Provedbena uredba Komisije (EU) br. 1000/2014 оd 23. rujna 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               24.9.2014

               HR

               Službeni list Europske unije

               L 280/52

         PROVEDBENA UREDBA KOMISIJE (EU) br. 1000/2014
   оd 23. rujna 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. rujna 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  54,3

                  TR

                  83,3

                  XS

                  79,6

                  ZZ

                  72,4

                  0707 00 05

                  MK

                  34,4

                  TR

                  95,4

                  ZZ

                  64,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  151,6

                  CL

                  165,2

                  IL

                  114,0

                  TR

                  127,3

                  UY

                  119,6

                  ZA

                  133,6

                  ZZ

                  135,2

                  0806 10 10

                  AR

                  128,7

                  BR

                  163,4

                  EG

                  160,1

                  MK

                  103,8

                  TR

                  119,3

                  ZZ

                  135,1

                  0808 10 80

                  AR

                  262,7

                  BA

                  49,3

                  BR

                  65,3

                  CL

                  123,1

                  NZ

                  125,1

                  US

                  160,3

                  ZA

                  134,3

                  ZZ

                  131,4

                  0808 30 90

                  AR

                  218,6

                  CL

                  231,7

                  CN

                  105,0

                  TR

                  121,4

                  ZZ

                  169,2

                  0809 30

                  TR

                  121,6

                  ZZ

                  121,6

                  0809 40 05

                  MK

                  9,0

                  ZZ

                  9,0

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1094 оd 20. lipnja 2017. o 269. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
               21.6.2017

               HR

               Službeni list Europske unije

               L 158/27

         PROVEDBENA UREDBA KOMISIJE (EU) 2017/1094
   оd 20. lipnja 2017.
   o 269. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda 16. lipnja 2017. odlučio je dodati jednu fizičku osobu na popis osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti.

               (3)

               Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2017.

            Za Komisiju,

            u ime predsjednika,

            voditelj Službe za instrumente vanjske politike

      (1)  SL L 139, 29.5.2002., str. 9.

      PRILOG
      U Prilogu I. Uredbi (EZ) br. 881/2002 sljedeći se unos dodaje pod naslov „Fizičke osobe”:

         „Fared Saal (alias: a) Abu Luqmaan Al Almani; b) Abu Lugmaan). Datum rođenja: 18.2.1989. Mjesto rođenja: Bonn, Njemačka. Državljanstvo: a) njemačko; b) alžirsko. Nacionalni identifikacijski broj: 5802098444 (njemačka nacionalna osobna iskaznica izdana u Bonnu, Njemačka 15.4.2010., istekla je 14.4.2016.). Druge informacije: Fizički opis: boja očiju: smeđa; boja kose: crna; visina: 178 cm; težina: 80 kg. Datum uvrštenja u skladu s člankom 7.d stavkom 2. točkom (i): 16.6.2017.”


title: Provedbena uredba Komisije (EU) br. 853/2011 od 24. kolovoza 2011. o 156. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al Qaidom

text:
               18/Sv. 014

               HR

               Službeni list Europske unije

               22

         32011R0853

               L 219/3

               SLUŽBENI LIST EUROPSKE UNIJE

               24.08.2011.

      PROVEDBENA UREDBA KOMISIJE (EU) br. 853/2011
   od 24. kolovoza 2011.
   o 156. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja usmjerenih protiv određenih osoba i subjekata povezanih s mrežom Al Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:

               (1)

               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda 12. kolovoza 2011. odlučio je dodati jednu fizičku osobu na svoj popis osoba, skupina i subjekata na koje se primjenjuje zamrzavanje financijskih sredstava i gospodarskih izvora.

               (3)

               Prilog I. Uredbi (EZ) br. 881/2002 treba stoga na odgovarajući način ažurirati.

               (4)

               Kako bi se osigurala učinkovitost mjera predviđenih ovom Uredbom, ova Uredba treba stupiti na snagu odmah,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. kolovoza 2011.

            Za Komisiju, u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.
   PRILOG
   Prilog I. Uredbi (EZ-a) br. 881/2002 mijenja se kako slijedi:
   Sljedeći unos dodaje se pod naslov „Fizičke osobe”:

      „Muhammad Jibril Abdul Rahmam (alias (a) Mohammad Jibril Abdurrahman, (b) Muhammad Jibriel Abdul Rahman, (c) Mohammad Jibriel Abdurrahman, (d) Muhamad Ricky Ardhan, (e) Muhammad Ricky Ardhan bin Muhammad Iqbal, (f) Muhammad Ricky Ardhan bin Abu Jibril, (g) Muhammad Yunus, (h) Heris Syah). Adresa: (a) Jalan M. Saidi RT 010 RW 001 Pesanggrahan, South Petukangan, South Jakarta, Indonezija; (b) Jalan Nakula of Witana Harja Complex Block C, Pamulang, Banten, Indonezija. Datum rođenja: (a) 28.5.1984., (b) 3.12.1979., (c) 3.3.1979., (d) 8.8.1980. Mjesto rođenja: East Lombok, West Nusa Tenggara, Indonezija. Državljanstvo: indonezijsko. Broj putovnice: S335026 (lažna indonezijska putovnica). Nacionalni identifikacijski broj: (a) 3219222002.2181558 (indonezijska nacionalna osobna iskaznica), (b) 2181558 (identifikacijski broj). Ostali podaci: (a) viši član Jemaah Islamiyah izravno uključen u nabavu financijskih sredstava za terorističke napade; (b) ime oca je Mohamad Iqbal Abdurrahman. Datum uvrštenja na popis iz članka 2.a stavka 4. točke (b): 12.8.2011.”